จ.ฉะเชิงเทรา จัดฝึกอบรมเยาวชนรักษาดินแดนต้านภัยยาเสพติด (ย.อส.) เพื่อคัดเลือกเยาวชนที่จะเป็นผู้นำทำ
ที่ศูนย์การเรียนรู้เศรษฐกิจพอเพียง กองพลทหารราบที่ 11 อำเภอเมือง จังหวัดฉะเชิงเทรา  พลตรี พณิชย์ ศิริพละ รองผู้อำนวยการรักษาความมั่นคงภายในจังหวัดฉะเชิงเทรา เป็นประธานเปิดโครงการฝึกอบรมเยาวชนอาสารักษาดินแดนต้านภัยยาเสพติด (ย.อส.) ตามนโยบายของกรมการปกครอง ที่ให้จังหวัดและอำเภอ สำรวจ ค้นหาเยาวชนนอกสถานศึกษา ที่พัฒนาเป็นผู้นำหรือแนวร่วมทำกิจกรรมต่างๆ เพื่อป้องกันปัญหายาเสพติดในพื้นที่ ที่มีอายุ 15 - 25 ปี เข้ารับการฝึกอบรมหลักสูตรเยาวชนอาสารักษาดินแดนต้านภัยยาเสพติด (ย.อส.) ระหว่างวันที่ 21-23 มีนาคม 2561 ระยะเวลา 3 วัน 2 คืน โดยการฝึกอบรมครั้งนี้ มีผู้เข้ารับการฝึกอบรม จำนวน 100 คน มีวัตถุประสงค์ เพื่อสำรวจและคัดเลือกเยาวชนอายุ 15 - 25 ปี ที่จะสามารถพัฒนาให้เป็นผู้นำหรือเป็นแนวร่วมทำกิจกรรมต่างๆ เพื่อป้องกันปัญหายาเสพติดในพื้นที่ ตามเป้าหมายที่กรมการปกครองกำหนด รวมทั้งเพื่อสร้างภูมิคุ้มกันและหากิจกรรมการมีส่วนร่วมให้แก่เยาวชนอายุ 15 - 25 ปี ที่ไม่ได้อยู่ในระบบการศึกษาภาคปกติ หรือกลุ่มว่างงาน หรือเป็นผู้มีจิตอาสาช่วยเหลืองานสาธารณประโยชน์ได้มีส่วนร่วมในการป้องกันปัญหายาเสพติดในพื้นที่อำเภอต่างๆ ตลอดจนเพื่อเสริมสร้างความเข้มแข็งให้ครอบครัว ชุมชนได้ตระหนักรู้ถึงปัญหายาเสพติดเพื่อลดและป้องกันผู้เกี่ยวข้องกับยาเสพติดรายใหม่ โดยการมีส่วนร่วมทำกิจกรรมกลุ่มร่วมกันของคนในชุมชนอย่างต่อเนื่อง เพื่อเพิ่มศักยภาพและประสิทธิภาพการทำงานของอำเภอในการป้องกันและแก้ไขปัญหายาเสพติด โดยการนำเยาวชนที่ผ่านการอบรมหลักสูตรเยาวชนอาสารักษาดินแดนต้านภัยยาเสพติด(ย.อส.) มาช่วยเหลืองานทางราชการต่อไป